open-index/open-wikipedia-markdown huggingface dataset:
Fórmula 3

[thumb|right|250px|Rudolf Dötsch cun [Toyota en Nürburgring no ano 1976.]]
[250px|thumb|[Sebastian Vettel conducindo un Dallara na tempada 2006 da Fórmula 3 Euro Series.]]
miniatura|Arthur Leclerc con Prema en Dallara F3 2019 en Spielberg
**Fórmula 3**, abreviado **F3**, é un tipo de monopraza que se utiliza en competicións de automobilismo nacionais e continentais en Europa, Australia, Asia ou Gran Bretaña. Está un chisco por riba da Fórmula Renault e algo por debaixo de competicións como as World Series by Renault ou a Auto GP. A maioría dos aspirantes a competir na Fórmula 1 corren antes con estes monoprazas.

## Series actuais 
### Series principais 
Os gañadores destas series conseguen unha Superlicencia da FIA válida por 12 meses

### Outras series 
## Series defuntas 
## Carreiras especiais 
## Véxase tamén 
### Outros artigos 
* Fórmula 1
* Fórmula 2

### Ligazóns externas 
* Campionato Europeo de Fórmula 3
* F3 Británica
* Fórmula 3 Australiana
* Fórmula 3 Xaponesa
* Campionato de Alemaña de Fórmula 3
* Fórmula 3 Brasil
* EuroFormula Open
*
Copa Zona Norte de Europa de Fórmula 3

A **Copa Zona Norte de Europa de Fórmula 3** (en inglés:***NEZ (North European Zone) Formula 3 Cup***) foi unha competición de Fórmula 3 disputada nos países do Norte de Europa. A competición só se disputou durante dous anos: 2008 e 2009. Os países membros da NEZ son: Dinamarca, Estonia, Finlandia, Islandia, Lituania, Letonia, Noruega, Rusia e Suecia.

## Campións 
## Véxase tamén 
### Outros artigos 
* Fórmula 3

### Ligazóns externas 
* Sitio web oficial da NEZ
O Amenal

O topónimo **O Amenal** pode referirse a:

;En Galiza
***O Amenal**, lugar da parroquia de Castrofeito, no concello do Pino;
***O Amenal**, lugar da parroquia de Pereira, no concello do Pino.

## Véxase tamén
### Outros artigos
Trofeo Internacional de Fórmula 3

O **Trofeo Internacional de Fórmula 3** foi unha competición de Fórmula 3 organizada pola Federación Internacional do Automóbil que reunía carreiras independentes e datas dos principais campionatos de Fórmula 3. A única tempada, a de 2011, reuniu o Masters de Fórmula 3, o Gran Premio de Macau, o Gran Premio de Pau, a data da Fórmula 3 Británica do Circuíto de Spa-Francorchamps e a data da Fórmula 3 Euroseries de Hockenheimring.

O sistema de puntuación utilizado foi o que se usa actualmente para a Fórmula 1 e outros campionatos. Para poder participar neste trofeo os participantes tiñan que estar inscritos nalgún dos campionatos de F3 da tempada. Os tres mellores clasificados do trofeo teñen dereito á Superlicencia esixida pola F1.

O sistema de puntuación empregado foi o seguinte:

## Campións 
## Véxase tamén 
### Outros artigos 
* Fórmula 3
* Fórmula 3 Británica
* Fórmula 3 Euroseries

### Ligazóns externas 
* Páxina oficial da FIA
Khmer

A palabra **khmer** pode referirse a:

* **Pobo khmer**, grupo étnico de Camboxa.
* **Lingua khmer**, lingua austroasiática oficial de Camboxa.
* **Khmer vermellos**, grupo político que gobernou Camboxa na década de 1970.
Pobo khmer

O **pobo khmer** (en lingua khmer: ខ្មែរ) é o grupo étnico predominante de Camboxa, conformando aproximadamente o 90% dos 15,2 millóns de habitantes do país. Falan a lingua khmer, oficial en Camboxa e parte da familia de linguas austroasiáticas, que se atopan polo sueste asiático.

A maioría dos khmer practican o budismo nunha versión moi sincrética, que inclúe elementos budistas Theravada, o hinduísmo, animismo e culto aos devanceiros.

## Notas 
## Véxase tamén 
### Ligazóns externas 
* Centro de estudos khmer
Robert FitzRoy

**Robert FitzRoy** nado en Suffolk o 5 de xullo de 1849 e finado en Surrey o 30 de abril de 1865, foi un explorador, navegante e meteorólogo inglés.

Era parente do rei Carlos II de Inglaterra. Acadou sona por ser o capitán do barco *HMS Beagle*, durante a viaxe ao redor do mundo do naturalista Charles Darwin. Ademais, FitzRoy foi gobernador de Nova Zelandia entre 1843 e 1845.

## Véxase tamén 
### Outros artigos 
* Segunda viaxe do Beagle
Jacob Frank

miniatura
**Jacob Frank**, nado en Korolivka (Podolia, actualmente en Ucraína) en 1726 e finado en Offenbach am Main o 10 de decembro de 1791 foi un comerciante xudeu de orixe polonesa, que afirmou ser o Mesías.

## Traxectoria 
Jacob Frank iniciouse no sabataísmo cando visitou os Balcáns. Ao retornar para o seu país, fundou unha seita clandestina cuxos adeptos observaban publicamente a lei xudaica, mais secretamente dedicábanse a prácticas sexuais prohibidas. Excomungado en 1756, Jacob Frank converteuse primeiro ao islamismo (durante unha visita a Turquía) e despois ao catolicismo, levando consigo o seu grupo. Jacob Frank non se limitou a rexeitar as restricións da Tora senón que abrazou claramente a inmoralidade. Frank, que fundou un grupo antinómico moi importante, buscaba practicar actos que violasen a dignidade humana.

En 1666, Sabbatai Zevi proclamouse o Mesías impartindo ensinanzas baseadas na Cábala. Os principios promulgados por Sabbatai Zevi foron implantados por Jacob Frank, que formou unha orde secreta con base nos principios do Sabataísmo. Os seguidores de Sabbatai Zevi formaron seitas de diversos nomes, entre elas o Frankismo, a partir do nome do seu líder, Jacob Frank.
Liu Gang

**Liu Gang** (en chinés simplificado: 刘刚; en *pinyin*: Liú Gāng), nado en Liaoyuan o 30 de xaneiro de 1961, é un matemático, físico e informático chinés-estadounidense. Foi un dos líderes das Protestas da Praza Tian'anmen en 1989.

## Traxectoria 
Liu cursou a súa licenciatura na Universidade de Ciencia e Tecnoloxía da China, en Hefei. Alí, coñeceu a Fang Lizhi, un activista en favor da democracia. Máis tarde, namentres estudaba un mestrado en Física na Universidade de Pequín, Liu organizou uns "salóns da democracia".

Liu tiña 28 anos cando comezaron as protestas de 1989. Organizou a Federación de Estudantes Autónomos de Beijing e uniuse aos movementos estudantís. Como resultado, foi incluído como sexto nunha listaxe de 21 activistas que o goberno ordenou deter. Así, Liu fuxiu da xustiza mais, o 15 de xuño de 1989, foi arrestado e procesado por intento de rebelión contra o Partido Comunista da China. En 1991, foi condenado a seis anos de prisión.

Tras a súa liberación en 1996, Liu continuou a defender os dereitos humanos na China e organizando movementos democráticos. Posteriormente, trasladouse aos Estados Unidos, estudando un mestrado en ciencias da computación na Universidade Columbia.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Tiananmen, 15 Years On, Where Are Some of the “Most Wanted” Participants Today?
Mícheál Ó Súilleabháin

**Mícheál Ó Súilleabháin**, nado en 1950 en Tiobraid Árann (Irlanda) é un músico irlandés. Actualmente, ademais de ser pianista e compositor, é Profesor de Música na Irish World Academy of Music and Dance da Universidade de Limerick. En 2005 foi nomeado doutor honoris causa en Música pola Universidade Nacional de Irlanda.
Mairena del Alcor

**Mairena del Alcor** é un concello español da provincia de Sevilla, en Andalucía. Atópase na Campiña de Carmona.

Tiña unha poboación de 22.447 habitantes en 2014.

## Véxase tamén 
### Ligazóns externas 
*Sitio web do concello 
* Páxina de estatísticas da Xunta de Andalucía sobre Mairena del Alcor
* Patrimonio cultural de Mairena del Alcor na Guía Dixital do Patrimonio Cultural de Andalucía. IAPH
Campiña de Carmona

A **Campiña de Carmona** é unha comarca española situada na provincia de Sevilla, en Andalucía.

Comprende os municipios de Carmona, El Viso del Alcor, La Campana e Mairena del Alcor.

Sitúase na zona central da provincia e limita ao leste coa Comarca de Écija, ao sur coa Campiña de Morón y Marchena, ao oeste coa Comarca Metropolitana de Sevilla e ao norte coa Vega del Guadalquivir.

## Véxase tamén 
### Ligazóns externas 
* Lista comarcal definida pola Consellería de Turismo e Deporte da Xunta de Andalucía. BOJA núm.. 59, de 27 de marzo de 2003.
Johann Jacob Bach

**Johann Jacob Bach** ou **Johann Jakob**, bautizado o 21 de febreiro de 1682 en Eisenach e finado o 16 de abril de 1722, foi un músico e compositor alemán, irmán máis vello de Johann Sebastian Bach.

## Traxectoria 
Pénsase que Bach naceu en Eisenach. Logo dos seus estudos na escola de latín da súa cidade natal, converteuse en oboísta na banda municipal. Despois da morte de seu pai Johann Ambrosius Bach en 1695, Johann Jacob e Johann Sebastian trasladáronse a Ohrdruf co seu irmán máis vello Johann Christoph Bach, que era organista na cidade. Porén, dous anos despois regresou a Eisenach para perfeccionar os seus coñecementos musicais con Johann Heinrich Halle. En 1704, entrou ao servizo na banda militar do exército do rei Carlos XII de Suecia. Pénsase que Johann Sebastian Bach escribiu o seu *Capriccio sopra la lontananza del suo fratello dilettissimo* BWV 992 para esta ocasión. En 1709, participou na Batalla de Poltava. Durante a súa estadía en Constantinopla en 1713, estudou frauta con Pierre-Gabriel Buffardin.

Johann Jacob Bach terminou a súa carreira como músico en Estocolmo na capela da corte, onde foi frautista na capela da corte de Estocolmo dende 1713 ata a súa morte. Casou con Susanna Maria Gaast o 31 de maio de 1715, coa que tivo un fillo que morreu un ano e medio máis tarde. Despois de dous anos de viuvez, casou cunha sueca, Ingeborg Magdalena Norell, o 15 de outubro de 1721, mais morreu ao ano seguinte, o 16 de abril de 1722, sen descendencia en Estocolmo, onde está enterrado.

Johann Jacob tocaba o óboe, a frauta e posiblemente o violín. Probablemente compuxo a *Sonata en Do menor* baixo o pseudónimo de *Signor Bach*.

## Notas 
## Véxase tamén 
### Bibliografía 
* 
* 
* 
### Outros artigos 
* Familia Bach
Paul Thomas Anderson

**Paul Thomas Anderson**, nado en Studio City, un barrio dos Ánxeles (California) o 26 de xuño de 1970 é un director, guionista e produtor estadounidense.

## Traxectoria 
Paul Thomas Anderson naceu en 1970, fillo de Edwina Gough e Ernie Anderson. Anderson creceu no Val de San Fernando. Tivo unha relación complexa coa súa nai, máis estaba próximo ao seu pai, que o apoiou para converterse en guionista e director. Fixo o seu primeiro filme con oito anos e comezou a gravar vídeos coa cámara Betamax que o seu pai comprou en 1982. Comezou a escribir na adolescencia.

Escribiu e filmou a súa primeira produción real no instituto usando o diñeiro que gañou limpando gaiolas nunha tenda de animais. O filme foi un falso documental de trinta minutos titulado *The Dirk Diggler Story* (1988), sobre un actor pornográfico inspirado en John Holmes, que foi tamén a inspiración para *Boogie Nights*.

Anderson pasou dous semestres no Emerson College e dous días na Universidade de Nova York antes de comezar a súa carreira como axudante de produción en telefilmes, vídeos musicais e concursos. Con algún diñeiro que gañara en apostas, a tarxeta de crédito da súa moza e 10 000 dólares que o seu pai gardara para a universidade decidiu facer un filme de vinte minutos que sería a súa "universidade". O filme foi *Cigarettes & Coffee* (1993), que se viu no Festival de Sundance de 1993.

En 1996 realizou a súa primeira longametraxe, *Sydney*, retitulada como *Hard Eight*.

O filme que lanzou a Anderson foi *Boogie Nights* (1997), que tamén reviviu a carreira de Burt Reynolds e deu os seus primeiros grandes papeis a Mark Wahlberg e Julianne Moore.

Tralo éxito de *Boogie Nights*, a produtora New Line dixo a Anderson que podía facer o que quixese no seu seguinte filme e deulle o control creativo. A continuación decidiu que quería traballar con Adam Sandler nun filme de noventa minutos. Foi a comedia romántica *Punch-Drunk Love* (2002), con Emily Watson.

*There Will Be Blood* (2007) estaba en parte baseado na novela *Oil!*, de Upton Sinclair e valeulle a Daniel Day-Lewis o Oscar ao mellor actor. *The Master* (2012) trata sobre un "intelectual carismático" que comeza unha nova relixión na década de 1950. Aínda que o filme non fai ningunha referencia, está "amplamente asumido que está baseado na Ciencioloxía." O seguinte traballo foi *Puro vicio* (2014), baseada na novela de Thomas Pynchon.

## Filmografía 
### Longametraxes 
### Documentais 
* *Junun* (2015)

### Curtametraxes 
* *The Dirk Diggler Story* (1988)
* *Cigarettes & Coffee* (1993)
* *Flagpole Special* (1998)
* *Couch* (2002)

### Vídeos musicais 
* "Try" by Michael Penn (1997)
* "Across the Universe" by Fiona Apple (1998)
* "Fast as You Can" by Fiona Apple (1999)
* "Save Me" by Aimee Mann (1999)
* "Limp" by Fiona Apple (2000)
* "Paper Bag" by Fiona Apple (2000)
* "Here We Go" by Jon Brion (2002)
* "Hot Knife" by Fiona Apple (2013)

## Notas 
## Véxase tamén 
### Ligazóns externas 
* 
* Cigarettes & Red Vines - The Definitive Paul Thomas Anderson Resource
* Perfil en *Esquire*
Monstro

[220px|miniatura|dereita|Monstro mariño atacando un mariñeiro en *[Vinte mil leguas baixo dos mares*.]]
Un **monstro**  (do latín: *monstrum*) é calquera criatura, xeralmente persoa ou animal fantásticos, que provoca medo ou dano físico pola súa aparencia ou accións. Adoita aparecer nas lendas e novelas de terror.

A palabra ten unha connotación de maldade, xa que os monstros son moralmente censurábeis. Tamén se aplica en sentido figurado a unha persoa malvada ou que cometes crimes.

Por outra banda, recentemente algúns medios presentaron monstros como personaxes simpáticos e ata heroicos, como por exemplo as películas de animación *Monsters, Inc.* e *Shrek*, e as franquías *Pokémon* e *Digimon*.

## Notas
Enrique Cepa Besada

**Enrique Cepa Besada**, finado en Santiago de Compostela o 21 de agosto de 1953, foi un xornalista galego.

## Traxectoria 
Fillo de Ruperto Cepa González e Dolores Besada Soto. Dirixiu *El Látigo de Bayona* (1909-1912). Foi vicepresidente do Casino Recreativo de Baiona en 1931. Finou en Santiago de Compostela o 21 de agosto de 1953.

## Notas
Bayon

**Bayon** (en , Prasat Bayon), é un complexo de culto no centro da antiga cidade de Angkor Thom, que se atopa na rexión de Angkor, Camboxa. O complexo de Angkor, incluído Angkor Thom, foi declarado Patrimonio da Humanidade pola Unesco en 1992.

Construído a finais do século XII, rematouse durante o reinado de Jayavarman VII. Foi creado en estilo budista. É sobre todo coñecido polas súas 54 torres e preto de 200 facianas sorrindo.

## Galería de imaxes 

Bayon, Angkor Thom, Cambodia, 2013-08-16, DD 30.jpg
Bayon, Angkor Thom, Camboya, 2013-08-16, DD 05.jpg
Bayon, Angkor Thom, Camboya, 2013-08-16, DD 24.jpg
Bayon Angkor Spiegelung.jpg
Bayon Angkor Relief1.jpg
Bayon 007.JPG
Ref-bayon1.jpg
Bayon, Angkor Thom, Camboya, 2013-08-16, DD 04.jpg
Ref-bayon2.jpg
Bayon 005.JPG
Bayonmarket01.JPG
Bayon, Angkor Thom, Camboya, 2013-08-17, DD 33.JPG
Bayon, Angkor Thom, Camboya, 2013-08-16, DD 13.jpg

## Notas 
## Véxase tamén 
### Ligazóns externas 
* Simposio de Bayon, UNESCO 
* Fotos de Bayon
Manuel Lema Trasmonte

**Manuel Lema Trasmonte**, nado en Santiago de Compostela, foi un xornalista e político galego.

## Traxectoria
Fillo de Ángel Lema Vázquez e Filomena Trasmonte Pereiro e irmán de José Lema Trasmonte. Foi nomeado Oficial segundo do Concello de Conxo en agosto de 1914. Dirixiu o periódico de Conxo *El Látigo* a partir do 2 de novembro de 1914 e o seu continuador *El Látigo de Conjo*.

## Notas
Ulv Galiciefarer

**Ulv Galiciefarer** ou **Ulf o galego**, nado *c.* 1010, foi un jarl dinamarqués, un xefe viquingo famoso polos seus ataques, saqueos e pillaxe en Galicia durante o século XI, quizais en 1028 ou 1048, durante o reinado de Vermudo III e Fernando I de León. Segundo Saxo Grammaticus e a saga Knýtlinga, Galicieulv foi o avó de Boedil Thurgotsdatter, a muller de Erik I de Dinamarca.

## Traxectoria 
[miniatura|As [Torres de Oeste (*Castellum Honesti*) en Catoira. Derradeiros vestixios das fortificacións que gardaban a ría de Arousa no tempo de Ulv.]]
A saga Knýtlinga é unha das principais fontes sobre a súa vida. Nela cóntase que partiu "bravamente coa súa hoste para conquistar Jakobsland" (a terra de Santiago de Compostela). Segundo o arqueólogo do museo Vesthimmerlands, Bjarne Henning Nielsen, é posible que Ulv viaxase a Galicia para liberar Santiago dos musulmáns. Algunhas lendas contan que serviu como mercenario para o conde galego Rodrigo Romániz, no asalto do castelo de Labio, preto de Lugo, durante as revoltas contra Vermudo III. Ulv tamén axudou a Romániz contra uns mercenarios vascos, conseguindo a vitoria. Os saqueos continuaron até que Ulv foi expulsado polas tropas de Cresconio, pero non antes de facer pillaxes nas comunidades monásticas de Redondela e nas illas de San Simón, Cíes e Toralla. Despois da súa expulsión, os ataques viquingos en Galicia caeron fortemente.

Segundo o arqueólogo Bjarne Henning Nielsen, conservador do Museo Vesthimmerlands de Dinamarca, foi descuberta a súa tumba nun complexo que formaba parte, con toda probabilidade, duns terreos que Valdemar o Grande herdou do seu pai, quen á súa vez os herdou dos seus antepasados, entre eles Ulv.

## Familia 
Segundo Saxo Grammaticus, Ulfr (antigo nórdico: 'lobo') era dunha familia nobre. Especúlase que foi o fillo de Ulf Torgilsson de orixe sueca que asentouse en Dinamarca. O seu pai casou con Astrid, filla do rei Svend Tveskæg de Dinamarca. A xenealoxía semella relacionar a Ulf coa familia real danesa, especialmente coa liñaxe Lavard. Casou cando era novo con Bothild Håkonsdatter (c. 1014), filla do jarl de Lade Håkon Eiriksson. Tiveron un fillo, Thrugot Fagrskinna Ulfsen (n. 1032, alcumado Pel Pálida aínda que aparentemente a súa pel era escura). Trugot converteríase en conde palatino (Leibhauptman des Königs), e a súa filla Bothild Thorgunnsdatter (Bothilda, 1068-1034) casou co rei danés Erik I de Dinamarca. A parella finou nunha peregrinación á Terra Santa. Porén, o seu fillo Knud Lavard converteuse en duque de Schleswig.

## Notas 
miniatura|*Drakkar* viquingo.

## Véxase tamén 
### Outros artigos 
* Viquingos en Galicia
* *Ulf de Jakobsland. Os viquingos en Galicia*, novela gráfica de Alberto Varela Ferreiro.
### Bibliografía 
* Mercedes Arriaga Aragunde, *Ulf, o viquingo galego*, Asociación Galega para a Cultura e a Ecoloxía, 2009, ISBN 848790484X
ADN polimerase alfa

A **ADN polimerase alfa** tamén chamada **DNA polimerase alfa** ou ***Pol α*** é un complexo encimático que se encontra en eucariotas, que está implicado na iniciación da replicación do ADN. O complexo da ADN polimerase alfa consta de 4 subunidades: POLA1, POLA2, PRIM1, e PRIM2.

A Pol α ten unha procesividade limitada e carece de actividade 3′ exonuclease para a corrección de erros. Deste modo, non é moi axeitada para copiar de forma precisa e eficiente longos moldes de ADN (a diferenza das Pol Delta e Epsilon). En lugar diso, ten un papel máis limitado na replicación. A Pol α é responsable da iniciación da replicación do ADN nas orixes de replicación (tanto na febra líder coma na retardada) e durante a síntese dos sucesivos fragmentos de Okazaki na febra retardada. O complexo da Pol α (complexo da pol α-ADN primase) consta de catro subunidades: a subunidade catalítica POLA1, a subunidade reguladora POLA2, e as subunidades primase pequena (PRIM1) e grande (PRIM2). Unha vez que a primase creou o cebador ou *primer* de ARN, a Pol α empeza a replicación elongando o cebador uns 20 nucleótidos.

## Notas 
## Véxase tamén 
### Outros artigos 
* ADN polimerase

### Ligazóns externas 
*
Emily Watson

**Emily Margaret Watson**, nada en Islington (Londres) o 14 de xaneiro de 1967 é unha actriz inglesa.

## Traxectoria 
A carreira de Emily Watson comezou no teatro, chegando a traballar coa Royal Shakespeare Company. No cinema era practicamente unha descoñecida ata que o director Lars von Trier a escolleu como protagonista de *Breaking the Waves* (1996) tralo abandono de Helena Bonham Carter. O papel valeulle unha candidatura ao Oscar, entre outros premios.

Tralo éxito continuou interpretando filmes destacados como *Hilary and Jackie*, *The Boxer*, *Gosford Park* e *Punch-Drunk Love*.

## Filmografía 
## Véxase tamén 
### Ligazóns externas 
* 
* Emily Watson en *Film Bug*
Joaquín Novoa Barros

**Joaquín Novoa Barros**, nado en Vigo en 1870 e finado na mesma cidade o 5 de xullo de 1952, foi un empresario, político e xornalista galego.

## Traxectoria 
Xerente dunha empresa consignataria en Vigo. Foi director de *La Lucha* dende 1903. Amigo de Pablo Iglesias Posse, foi presidente da Conxunción Republicano-socialista de Vigo. Tamén foi presidente da Sociedad Filharmónica de Vigo.

## Vida persoal 
Foi pai de Francisco e Joaquín Novoa Ortiz.

## Notas 
## Véxase tamén 
### Bibliografía 
*
Instituto dos Irmáns das Escolas Cristiás

Os **Irmáns das Escolas Cristiás** (en ) son un instituto relixioso católico masculino de dereito pontificio. Os membros desta congregación laical, chamados **lasalianos**, engaden ao seu nome as siglas **F.S.C.**
## Notas 
## Véxase tamén 
### Ligazóns externas 
*Páxina web oficial
Pontificio Colexio Armenio

thumb|Entrada ao Colexio Armenio a carón da igrexa de S. Nicolao de Tolentino.
O **Pontificio Colexio Armenio** é un instituto relixioso erixido en Roma no ano 1883 polo papa León XIII para a formación do clero da Igrexa Católica Armenia. Dende a súa fundación, tres patriarcas armenios teñen sido alumnos do colexio.

A carón do colexio está a igrexa de San Nicolao de Tolentino, igrexa de rito armenio.

## Ligazóns externas 
* Páxina web oficial
Shugo Tokumaru

, nado en Tokyo o 29 de maio de 1980, é un cantante e músico xaponés. É o creador de cada aspecto da súa música, incluíndo letra, arranxos, gravacións e mesturas. É coñecido pola gran variedade de instrumentos que emprega nas súas cancións, con máis de 100 tipos diferentes nas súas gravacións. Tokumaru é membro do grupo musical de rock Gellers. O álbum de *Port Entropy* foi o seu meirande éxito no Xapón, acadando as listas dos top 40.

## Notas 
## Véxase tamén 
### Ligazóns externas 
* Páxina oficial
Swedish House Mafia

**Swedish House Mafia** foi un grupo musical sueco de música electrónica formado polos DJs e produtores Axwell, Steve Angello e Sebastian Ingrosso. O grupo formouse oficialmente a finais de 2008. Acadou o número 10 noTop 100 de *DJ Magazine* e foron chamados "as novas facianas do progressive house mainstream". O 24 de xuño de 2012, o grupo anunciou a través da súa páxina web que se separarían despois da xira "One Last Tour," que rematou no Ultra Miami 2013 o 24 de marzo.

## Notas 
## Véxase tamén 
### Ligazóns externas 
* Páxina oficial
American Horse

**American Horse** (en lakota: *Wašíčuŋ Tȟašúŋke*) (tamén coñecido como "American Horse the Younger"), nado en 1840 e finado o 16 de decembro de 1908 foi un líder dos oglala lakota, educador e historiador. American Horse é coñecido na historia dos Estados Unidos como membro dos Scout do Exército estadounidense e por promover a amizade cos colonos brancos e a educación para o seu pobo. American Horse opúxose a Cabalo Tolo durante a Gran Guerra Síux de 1876-1877 e ó movemento da danza dos espíritos de 1890. Foi delegado dos lakota en Washington. American Horse foi un dos primeiros, xunto con Buffalo Bill, en embarcarse no Wild Westing e foi un dos promotores da Carlisle Indian Industrial School.

## Notas 
## Véxase tamén 
### Bibliografía 
* 
* Grant, Bruce. *The Concise Encyclopedia of the American Indian* Wing Books: Nova York, 2000. 
* 
* Markowitz, Harvey. *American Indian Biographies* Salem Press, Inc.: California, 1999.
Supermodel (álbum)

***Supermodel*** é o segundo álbum da banda estadounidense de indie pop Foster the People, publicado o 14 de marzo de 2014 a través do selo Columbia Records.

## Listaxe de cancións
A Liberdade guiando o pobo

***A Liberdade guiando o pobo*** (en ) é unha obra do pintor francés Eugène Delacroix. Trátase dunha pintura alegórica da Revolución de Xullo do ano 1830, pintada no mesmo ano, que tivo lugar en París, e onde aparecen os diferentes estamentos sociais e tendencias que propiciaron estes feitos. En primeiro termo aparece unha representación alegórica da liberdade, que terma dun fusil con baioneta e unha bandeira francesa, a que se adoptou a partir desta revolución. O cadro foi pintado pouco despois dos feitos e foi adquirido polo rei Lois Filipe I de Francia. Actualmente atópase no Museo do Louvre de París.

## Véxase tamén 
### Bibliografía 
* Cook, Bernard A. (2006). *Women and war: a historical encyclopedia from antiquity to the present 1*. Santa Barbara, Calif. [u.a.]: ABC-Clio. ISBN 1-85109-770-8
* Noon, Patrick, et al. (2003). *Crossing the Channel: British and French Painting in the Age of Romanticism*. Londres: Tate Publishing. ISBN 1-85437-513-X
* Pastore, Stephen R. (2012) Zola and Delacroix: Genius Amidst the Turmoil. Londres: Oxford University Press
* Pool, Phoebe (1969). *Delacroix*. Londres: Hamlyn. ISBN 0-600-03796-7
* Prideaux, Tom, et al. (1966). *The World of Delacroix*. United States: Time Life. ISBN 978-0809402625 
* Toussaint, Hélene (1982). *La Liberté guidant le peuple de Delacroix*. París: Editions de la Réunion des Musées Nationaux.
Ascanio Condivi

miniatura|220px|dereita|Portada de *Vita di Michelagnolo Buonarroti*, escrito por Ascanio Condivi.
**Ascanio Condivi**, nado en Ripatransone no ano 1525 e finado o 10 de decembro de 1574, foi un pintor e escritor italiano do Cinquecento.

É lembrado por ter sido un dos primeiros biógrafos de Michelangelo, de quen foi discípulo en Roma, e a súa biografía, *Vita di Michelagnolo Buonarroti*, de 1553, aínda hoxe é considerada unha das mellores fontes para o coñecemento da vida do artista. Despois da publicación do traballo, volveu para a súa vila natal, casou e dedicouse á pintura sacra.
Gil Rodríguez

Os apelidos **Gil Rodríguez** poden referirse a:

***Constante Gil Rodríguez** (Taragoña 1926 - Valencia 2009), pintor galego.
***Xulio Gil Rodríguez** (Ourense 1954), fotógrafo galego.
Volvoreta (novela)

***Volvoreta*** (en alusión ó insecto *bolboreta*) é unha novela en lingua castelá de Wenceslao Fernández Flórez, publicada en 1917 con ilustracións de Castelao. Nese mesmo ano obtivo o Premio Círculo de Bellas Artes. Foi levada ao cine en 1976 por José Antonio Nieves Conde.

## Descrición
[miniatura|*Volvoreta* na edición de 1970 da [Biblioteca Básica Salvat.]]
De carácter costumista e naturalista, está ambientada na área rural próxima á cidade da Coruña. Conta as relacións amorosas entre Sergio e Federica (alcumada Volvoreta), unha rapaza que serve na casa da nai de Sergio. Contrapóñense os sentimentos románticos e hipócritas do mozo (avergóñase dos seus sentimentos cara a unha muller de clase inferior) coa concepción máis vulgar e pragmática que ela ten do amor. Ao descubrir os amores a rapaza marcha a traballar á cidade, e o rapaz vai na súa procura, comezando a traballar de xornalista.

## Edicións
En 1970 foi incluída na Biblioteca Básica Salvat e en 2004 na Biblioteca Gallega de Autores en Castellano de *La Voz de Galicia*

## Véxase tamén 
### Bibliografía 
* 
### Outros artigos 
* *O bosque animado*
### Ligazóns externas 
* *Volvoreta* no Proxecto Gutenberg.
Altan

**Altan** é un grupo musical irlandés de música folk creado no Condado de Donegal en 1987 pola líder vocalista Mairéad Ní Mhaonaigh e polo seu home xa finado, Frankie Kennedy. O grupo levou o rico patrimonio musical de Donegal en lingua irlandesa a audiencias de todo o mundo, e convertéronse nun dos máis coñecidos  grupos tradicionais irlandeses con máis dun millón de discos vendidos. Foron o primeiro grupo tradicional en asinar cun gran selo discográfico cando anunciaron a súa colaboración con Virgin Records en 1994.

Traballaron con un gran número de músicos coñecidos como Dolly Parton, Enya, The Chieftains e Bonnie Raitt entre outros.

## Discografía 
### Álbums de Frankie Kennedy e Mairéad Ní Mhaonaigh 
* *Ceol Aduaidh* (Music of the North) (1983)
* *Altan* (1987)

### Álbums co nome de Altan 
* *Horse with a Heart* (1989)
* *The Red Crow* (1990)
* *Harvest Storm* (1991)
* *Island Angel* (1993)
* *Once Again 1987- 93* (1993)

#### Álbums desde o pasamento de Kennedy 
* *The First Ten Years (1986-1995)* (1995)
* *Blackwater* (1996)
* *Best Of Altan* (1997)
* *Runaway Sunday* (1997)
* ''Altan's Finest* (1999)
* *Another Sky* (2000)
* *The Blue Idol* (2002)
* *Local Ground'' (2005)

## Notas 
## Véxase tamén 
### Ligazóns externas 
* Páxina oficial
Hialocito

Os **hialocitos**, tamén chamados **células vítreas**, son células do corpo vítreo do ollo, o cal é a cavidade chea de xel transparente (humor vítreo) situada no espazo situado entre o cristalino e a retina do ollo. Os hialocitos aparecen na parte periférica do corpo vítreo, e poden producir ácido hialurónico e coláxeno, que pasan ao humor vítreo e forman fibrilas de coláxeno enlazadas coa hialurona.

O desenvolvemento de corpo vítreo no embrión ocorre en tres etapas: primaria, secundaria e terciaria.

## Notas
Joel Grey

**Joel David Katz**, nado en Cleveland (Ohio) o 11 de abril de 1932 é un actor, cantante, bailarín e fotógrafo estadounidense coñecido como **Joel Grey**.

## Traxectoria 
Grey naceu en Cleveland, fillo de Goldie "Grace" Epstein e Mickey Katz, actor, cómico e músico xudeu. Comezou a súa carreira no teatro infantil a principios da década de 1940.

Grey orixinou a personaxe do mestre de cerimonias no musical de Broadway *Cabaret* en 1966, papel polo que gañou un Tony e que na súa adaptación cinematográfica tamén lle valeu un Oscar e un Globo de Ouro ao mellor actor secundario, sendo un dos oito actores que gañaron un Tony e un Oscar polo mesmo papel.

Interpretou tamén o mestre de sinanju Chiu en *Remo, desarmado e perigoso* (1985) e un demo no último episodio da serie *Dallas* (1991). En 1995 tivo unha actuación especial en *Star Trek: Voyager* e en 2000 interpretou a Oldrich Novy no filme *Dancer in the Dark*. Tamén tivo unha personaxe recorrente na serie *Buffy the Vampire Slayer* como o demo reptiliano Doc en 2001.

É o pai da tamén actriz Jennifer Grey.

## Filmografía 
## Notas 
## Véxase tamén 
### Bibliografía 
* 
### Ligazóns externas 
* 
* Joel Grey papers, 1904-2001 (bulk 1949-2001), New York Public Library for the Performing Arts
* TonyAwards.com Entrevista con Joel Grey
Xulio Gil

**Xulio Gil Rodríguez**, nado en Ourense en 1954, é un matemático e fotógrafo galego. Reside en Vigo.

## Traxectoria 
De pai vigués, viviu a infancia e a adolescencia na Rúa Aragón da cidade de Vigo. Estudou Enxeñería para logo pasar a Matemáticas. En Santiago de Compostela coñeceu o arqueólogo Antón Rodríguez Casal, que lle transmitiu a paixón pola prehistoria, que á súa vez o levou a comezar a relación co mundo da arte.

Expuxo por primeira vez en 1976 na praza da Princesa de Vigo. Teñen obra súa a Colección Caixanova e o Museo de Pontevedra.

En 1992 casou coa poeta Xela Arias, con quen en 1994 tivo un fillo, Darío; separaron no ano 2002.

## Obra bibliográfica 
* *Vigo: fronteira do alén* (1988), Ir Indo Edicións, con textos de Xosé Luís Méndez Ferrín. ISBN 84-7680-009-6.
* *Tigres coma cabalos* (1990), Edicións Xerais, con poemas de Xela Arias Castaño, ISBN 84-7507-449-9.
* Proxecto *Galicia*, *Arte*, *Tomo XV: Arte Contemporánea*, 1995, Hércules de Ediciones, con textos de José Manuel López Vázquez e Iago Seara.
* Proxecto *Galicia*, *Arte*, *Tomo XVI: Arte Contemporánea (I)*, 1999, Hércules de Ediciones, con textos de Xosé Antón Castro et al.
* *Olores e sabores do saber* (2001), Universidade de Vigo, con textos de Carlos Casares. ISBN 84-8158-197-6.
* *Xulio Gil* (2004), Editorial Deputación de Pontevedra. ISBN 84-8457-202-1.
* *Arte e cultura de Galicia e Norte de Portugal* (2 v., 2005), Nova Galicia Edicións, coord. por José Manuel Hidalgo Cuñarro, ISBN 84-85401-81-6.
* *Sexualidade* (2006), Nova Galicia Edicións, ISBN 84-85401-14-X.
* *Petróglifos de Galicia* (2009), A Nosa Terra, con textos de Antonio de la Peña Santos. ISBN 978-84-8341-331-9.
* *Santiagos de Santiago: dos apóstoles al final del camino* (2011), Alvarellos, con textos de José Manuel García, ISBN 978-84-89323-67-4.
* *Segredos de catedral: A basílica de Santiago de Compostela a través dos seus tempos e espazos* (2014), Alvarellos, con textos de José Manuel García. ISBN 978-84-89323-52-0.

## Recoñecementos 
Foi *Premio da Crítica Galicia* en *Artes Plásticas e Visuais* na XXXVI Edición, do ano 2013: "* tendo en conta a calidade e orixinalidade da súa obra fotográfica, no marco dun longo proxecto de corenta anos que sigue vivo.*".

## Notas 
## Véxase tamén 
### Ligazóns externas 
* 20px "Espacio de Arte", Correo TV, 17/9/2009 (YouTube).
* 20px Entrevista de Pilar García Rego a Xulio Gil, *Zigzag diario*, 5/11/2013, TVG.
Antonio Negreira Noya

**Antonio Negreira Noya**, nado en Insua (San Román, Val do Dubra) en 1956, é un profesor e político galego.
## Traxectoria 
Profesor de Formación Profesional. No 2003 foi candidato á alcaldía de Val do Dubra polo BNG e logrou se-la segunda forza máis votada tralo PPdeG, mellorando resultados en 2007 e 2011, cando os populares lograron a maioría absoluta pola mínima. Trala convocatoria de 2011 foi elixido deputado provincial por Santiago. En 2012 abandonou o BNG renunciando á acta de deputado, pero mantendo a de concelleiro. 

Nas municipais de 2015 encabezou a candidatura de Son de Val do Dubra-ANOVA, gañou as eleccións con maioría simple e foi elixido alcalde como cabeza da lista máis votada., tendo que enfrontarse a un bloqueo constante por parte dos grupos da oposición, o PPdeG, TEGA (escindidos dos populares) e un concelleiro independente. Presentouse novamente como candidato ao concello nas municipais de 2019, e malia que volveu se-la lista máis votada, pese a perder 2 concelleiros en favor do PSdeG, non foi reelixido alcalde, logrando a alcaldía José Manuel Varela Ferreiro, do PPdeG, co apoio de TEGA e un concelleiro independente. Nas municipais de 2023 encabezou de novo a candidatura de Anova e foi a terceira forza con 3 concelleiros, apoiando a investidura do socialista Diego Díaz Méndez (tamén 3 concelleiros pero con máis votos), pasando a se-lo primeiro tenente de alcalde deste e concelleiro de obras.

## Notas 
## Véxase tamén 
### Outros artigos 
* Eleccións municipais en Val do Dubra
Jennifer Hudson

**Jennifer Kate Hudson**, nada en Chicago (Illinois) o 12 de setembro de 1981, é unha cantante e actriz estadounidense.

## Traxectoria 
Comezou a cantar aos sete anos no coro da igrexa, ademais de facer teatro comunitario. En xaneiro de 2002 asinou un contrato coa compañía independente Righteous Records, mais foi liberada do contrato para que puidese participar no concurso *American Idol* en 2004. Entrou na terceira temporada do concurso o 6 de abril e foi eliminada dúas semanas despois.

En novembro de 2005 foi contratada para o papel de Effie White no filme *Dreamgirls*, baseado no musical homónimo, que supuxo o seu debut no cinema. En novembro de 2006 asinou un novo contrato con Arista Records.

Co papel de Effie White, Hudson gañou en 2007 vinte e nove premios cinematográficos, entre eles o Oscar á mellor actriz secundaria. O seu primeiro álbum de estudio, *Jennifer Hudson*, foi publicado en setembro de 2008.

En outubro de 2008 a súa nai, Darnell Donnerson, de 57 anos, e o seu irmán, Jason, de 29 foron atopados mortos na casa que Donnerson compartía coa outra irmá, Julia, e o seu sobriño, Julian King, de 7 anos estaba desaparecido. Tres días despois o FBI atopou o corpo do neno. Willian Balfour, ex marido de Julia, foi acusado dos tres cargos de asasinato.

En 2010 converteuse na voceira de Weight Watchers.

## Discografía 
* *Jennifer Hudson* (2008)
* *I Remember Me* (2011)
* *JHUD* (2014)

## Filmografía 
## Notas 
## Véxase tamén 
### Ligazóns externas 
* Páxina oficial 
*
Resultados de Williams na Fórmula 1

Resultados do equipo Williams no Campionato Mundial de Fórmula Un.

## Resultados completos no Campionato Mundial de Fórmula Un 
### Resultados do equipo oficial 
A seguinte táboa detalla os resultados completos nos grandes premios do Campionato Mundial para o equipo Williams de fórmula 1.

(Chave) As carreiras en letra grosa indican **pole position**; as carreiras en *cursiva* indican *volta rápida*.

### Anos 2020 - presente 
 Tempada en curso.

## Notas
Adonis (poeta)

**Ali Ahmad Said Esber** (transliteración do seu nome árabe علي أحمد سعيد إسبر), nado en Al-Qassabin (Latakia, Siria) o 1 de xaneiro de 1930, coñecido polo pseudónimo **Adonis** o **Adunis**,​ é un poeta, político e profesor francés de orixe siria. Desenvolveu un amplo labor poético ó longo da súa traxectorio, tendo publicados máis de vinte poemarios en lingua árabe. Viviu en Siria, o Líbano e Francia segundo as circunstancias forzábano a fuxir. A día de hoxe é considerado o poeta máis importante en lingua árabe vivo, amais de ser un dos poucos expoñentes do modernismo árabe inda vivo. Malia ser recoñecido mundialmente e un dos máis repetidos candidatos ó premio Nobel de Literatura, os seus ideais ateos e mais comunistas provocaron un forte rexeitamento cara á súa persoa en moitos círculos, especialmente entre os gobernos árabes máis integristas (quen prohibiron a súa obra, coma en Irán ou Marrocos).

## Traxectoria
O seu pai era un labrego dunha comunidade alauita xiíta que lle aprendeu poemas clásicos en árabe e o Corán enteiro. Ao cumprir dezasete anos, tivo a oportunidade de recitar un poema da súa produción fronte ao daquela presidente de Siria, de xira pola rexión. Fondamente impactado, o presidente ofertoulle o premio que el quixese, ao que o mozo respondeu que quería ir á escola.

Tralos seus exitosos estudos ingresa na Universidade de Damasco, onde se licenza en Filosofía no 1954. Nesta época comeza a empregar o seu pseudónimo de Adonis (segundo el conta por mor de que as revistas non lle aceptaban os seus poemas baixo o seu nome real, daquela o agochou xusto despois de ler o famoso mito grego) e a achegarse ó ateísmo e ó comunismo. 

### Exilio 
Ao ano seguinte pasou seis meses en prisión por ser parte do Partido Socialista Nacionalista Sirio. Trala súa ceiba, marchou ao Líbano, onde fundou xunto con outros poetas a revista de poesía Shi'r.

O 11 de xuño do 2014 recitou na Cidade da Cultura de Galicia canda a Yolanda Castaño.
* 1995, Premio Méditerranée-Etranger (París)
* 1995, Premio do Foro Cultural Libanés en Francia
* 1997, Premio de Poesía de Struga
* 1999, Premio de Poesía Nonino (Italia)
* 2000, Premio Alain Bosquet (París)
* 2004, Doutor *honoris causa* pola Universidade de Xenebra
* 2006, Medalla de Ouro do Goberno de Italia (Comité Científico do Centro Internacional de Investigacións Pio Manzú)
* 2007, Doutor *honoris causa* pola Universidade Americana de Beirut
* 2007, Premio Bjornson (Noruega)
* 2016, Premio literario Prince-Pierre-de-Monaco

## Notas 
## Véxase tamén
Bach (homónimos)

**Bach** pode referirse á:

* **Johann Sebastian Bach**, compositor alemán de música do Barroco.
* Os seus fillos: 
** **Wilhelm Friedemann Bach**, o "Bach de Dresde" ou "Bach de Halle".
** **Carl Philipp Emanuel Bach**, o "Bach de Hamburgo" ou "Bach de Berlín".
** **Johann Christian Bach**, o "Bach de Milán" ou "Bach de Londres" ou "il Giovannino".
* **Johann Christoph Bach**, irmán de Johann Sebastian.

Para outros membros da familia Bach, vexa: **Familia Bach**.

Outras persoas con ese apelido:
* **Alexander von Bach**, político austríaco.
* **Barbara Bach**, actriz, esposa de Ringo Starr.
* **Edward Bach**, médico británico, creador das *Flores de Bach*.
* **Richard Bach**, escritor estadounidense.
* **Sebastian Bach**, ex vocalista do grupo de rock Skid Row.
* **Vincent Bach**, fabricante de instrumentos de vento-metal e fundador da Vincent Bach Corporation
Condado de Słonim

[miniatura|Localización do condado de Slonim no [Gran Ducado de Lituania, entón parte da Coroa de Polonia e Lituania.]]
O **condado de Słonim** (en ) foi unha división territorial do voivodato de Nowogródek do Gran Ducado de Lituania, con capital na cidade de Słonim (hoxe Belarús), creado a partir das reformas de 1565-1566.
## Véxase tamén 
* Organización territorial do Gran Ducado de Lituania
Orde de San Basilio Magno

A **Orde de San Basilio Magno** (en ; en ), tamén coñecida como **Orde Basiliana de San Xosafat**, é un instituto relixioso masculino de dereito pontificio e de rito bizantino. Os seus membros engaden ao seu nome as siglas **O.S.B.M.**
## Historia 
Os monxes basilianos tiveron un papel importante na difusión do cristianismo na Rus de Kíiv. Coa Unión de Brest da Metrópole de Kíiv coa Igrexa Católica, o metropolita Yosyf Rutskyi e o bispo Yosafat Kuntsevych reformaron o monasticismo segundo o modelo das ordes relixiosas latinas, e favoreceron a unión de varios monasterios baixo o goberno dun protoarquimandrita. O papa Urbano VIII aprobou a orde cun breve do 20 de agosto de 1631.

Logo das particións de Polonia a orde sufriu moito por mor da persecución tsarista e xosefinista. En 1882 o papa León XIII promoveu a restauración da orde, o que foi posíbel especialmente grazas ao traballo e Andrei Sheptytskyi. O papa Pío XII aprobou o 14 de xuño de 1954 as novas constitucións da orde.
Königssee

miniatura|right|St. Bartholomae.
O **Königssee** (en galego, *lago do rei*) é un lago localizado no municipio de  Schönau am Königssee, no sur do estado de Baviera, en Alemaña. Forma parte do Parque Nacional Berchtesgaden. Ao oeste álzase o monte Watzmann, a tercera montaña máis alta do país.

## Historia e características 
Ten forma alongada e está arrodeado de altas montañas. Conta cunha profundidade máxima de 190 m, o cal o converte no terceiro lago máis profundo de Alemaña. O seu principal afluente é o lago Ober, ao sueste. O Königsee é rico en troitas. Formouse durante a última glaciación.

O lago contén unha illa rochosa de 1260 m², *Christlieger*, a 250 m da beira norte.

Diversos pintores paisaxistas retrataron o lago nos seus cadros.

As inmediacións do lago foron un couto de caza dos reis de Baviera.

## Véxase tamén 
### Ligazóns externas 
* [Páxina do concello Schönau am Königssee
Washington Lions

Os **Washington Lions** foron un equipo profesional de hóckey sobre xeo da cidade de Washington, D.C., Estados Unidos. Foron un dos membros fundadores da American Hockey League (AHL) na tempada 1941–42. Os Lions xogaron dúas tempadas antes de desaparecer a causa da segunda guerra mundial. Outro equipo denominado Washington Lions xogou na Eastern Hockey League entre 1944 e 1947. Os Lions da AHL Lions rexurdiron en 1947. Despois da tempada 1948-49, o equipo foi trasladado a Cincinnati (Ohio) baixo o nome Cincinnati Mohawks. O baleiro foi enchido por un segundo equipo que xogou na Eastern Hockey League, entre 1951-53, e 1954-57, que posteriormente se convertería nos Washington Presidents.

Durante o seu primeiro ciclo de existencia, os Washington Lions estiveron afiliados os Montreal Canadiens da National Hockey League (NHL).

## Ano a ano
Durante os anos que participaron na AHL, os Lions tiveron uns modestos resultados, participando tan só unha vez nos *play-offs*.

### Liga regular 
### *Play-offs* 
## Véxase tamén 
### Ligazóns externas 
* 
*
B&H Airlines

**B&H Airlines** foi a aeroliña nacional de Bosnia e Hercegovina. Tiña a súa sede na cidade de Saraxevo e realizaba voos regulares e chárter de pasaxeiros, ademais de pequenos servizos de carga dende a súa base no Aeroporto Internacional de Saraxevo.

## Frota 
### Actual
No momento do seu peche a frota de B&H Airlines estaba formada polo seguinte avión:

### Histórica
Anteriormente, B&H Airlines operou os seguintes modelos:
* Airbus A319-100
* ATR 42
* Boeing 737-200
* Boeing 737-400
* CASA C-212 Aviocar
* Fokker 50
* McDonnell Douglas MD-80
* Yakovlev Yak-42

## Notas 
## Véxase tamén 
### Ligazóns externas 
* Páxina da aeroliña
Boy (filme de 2010)

***Boy*** é un filme neozelandés dirixido e escrito por Taika Waititi que se estreou no 2010. En Nova Zelandia, o filme eclipsou os anteriores récords de recadación na primeira semana que obtiveran outras producións locais. *Boy* tamén se converteu no meirande éxito da historia do cine neozelandés nas salas do seu país. A banda sonora de *Boy* é obra de The Phoenix Foundation, que xa tiñan colaborado con Waititi no seu filme anterior, *Eagle vs Shark*.

## Personaxes 
* James Rolleston como Boy
* Te Aho Aho Eketone-Whitu como Rocky
* Taika Waititi como Alamein
* Moerangi Tihore como Dynasty
* Cherilee Martin como Kelly
* RickyLee Waipuka-Russell como Chardonnay
* Haze Reweti como Dallas
* Maakariini Butler como Murray
* Rajvinder Eria como Tane
* Manihera Rangiuaia como Kingi
* Darcy Ray Flavell-Hudson como Holden
* Rachel House como Tía Gracey
* Craig Hall como Mr Langston
* Waihoroi Shortland como Weirdo
* Cohen Holloway como Chuppa
* Pana Hema Taylor como Juju
* Mavis Paenga como Nan
   
## Notas 
## Véxase tamén 
### Ligazóns externas 
* Páxina oficial 
* 
* Ficha en BoxOfficeMojo
Taika Waititi

**Taika David Waititi**, nado en Raukokore o 16 de agosto de 1975, é un director, actor, pintor e escritor maorí. Tamén é coñecido como **Taika Cohen**. No 2004 estivo nomeado ós Premios Óscar pola súa curta *Two Cars, One Night*.

O seu meirande éxito foi o filme de 2010 *Boy* que se converteu no de maior recadación de Nova Zelandia, e foi estreado internacionalmente no 2012.

## Filmografía 
### Cinema 
#### Curtametraxes 
#### Longametraxes
#### Actuación
### Televisión 
#### Actuación
## Vida persoal 
En maio de 2012, a muller de Waititi, Chelsea Winstanley, quen tamén é de ascendencia maorí, deu a luz á súa primeira filla, Te Kainga o Te Hinekāhu Waititi. A súa segunda filla, Matewa Kiritapu, naceu en agosto de 2015. En marzo de 2020, informouse que Waititi e Winstanley estiveron separados por dous anos.

## Notas 
## Véxase tamén 
### Ligazóns externas 
*
Minions

***Minions*** é un filme estadounidense de animación precuela e spin-off dos filmes de *Despicable Me*. Producido por Illumination Entertainment para Universal Pictures, foi escrito por Brian Lynch, dirixido por Pierre Coffin e Kyle Balda e producido por Chris Meledandri e Janet Healy. Está protagonizado por Pierre Coffin, Sandra Bullock, Jon Hamm, Michael Keaton, Allison Janney, Steve Coogan e Geoffrey Rush. Estreouse en Londres o 11 de xuño de 2015, e nos Estados Unidos o 10 de xullo de 2015.

## Personaxes 
* Pierre Coffin como Kevin, Stuart, Bob e o resto do Minions
* Sandra Bullock como Scarlet Overkill
* Jon Hamm como Herb Overkill
* Michael Keaton como Walter Nelson
* Allison Janney como Madge Nelson 
* Steve Coogan como Profesor Flux e Garda da Torre
* Geoffrey Rush como Narrador
* Jennifer Saunders como Isabel II
* Hiroyuki Sanada como Loitador de sumo
* Steve Carell como Felonious Gru
   
## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Dallas Texans (USHL)

Os **Dallas Texans** foron un equipo profesional do hóckey sobre xeo da cidade de Dallas, Texas (Estados Unidos). A franquía foi fundada en 1945 e competiu na United States Hockey League (USHL) dende a súa creación ata 1949. Xogaron os seus partidos como local no Dallas Ice Arena.

Durante a súa última tempada de existencia estiveron afiliados os Montreal Canadiens da National Hockey League (NHL).

## Ano a ano 
Nas catro tempadas que os Texans competiron na USHL conseguiron uns resultados discretos, clasificándose tan só en dúas ocasións para os *play-offs*, sendo a súa mellor participación nas series finais a da súa última tempada, a 1948-49, cando o equipo chegou á segunda rolda, caendo fronte aos Tulsa Oilers en cinco partidos (4-1).

### Liga regular 
### *Play-offs* 
## Notas 
## Véxase tamén 
### Ligazóns externas 
*
Museo Diocesano de Barcelona

O **Museo Diocesano de Barcelona** (en ) está localizado na praza da Catedral de Barcelona, na casa da Pia Almoina. Inaugurouse como *Museo Arqueolóxico Diocesano de Barcelona* en 1916 instalándose no espazo do primeiro andar do seminario Conciliar, sendo o seu primeiro director Manuel Trens. Trasladouse e abriu ó público no novo espazo no ano 1991. O museo recolle unha colección de obras de arte de igrexas da arquidiocese de Barcelona dende o comezo da mesma até a actualidade.

## Véxase tamén 
### Ligazóns externas 
* Páxina oficial